Capacent fær greidd 80% af mánaðarlaunum sem greidd verða fyrir starf útvarpsstjóra fyrir ráðgjöf og vinnu tengda ráðningu í starfið . Hefur ráðgjafarfyrirtækið verið stjórn Ríkisútvarpsins til ráðgjafar við ráðningarferlið , en umsóknarfrestur um starfið rann út 9. desember sl . Þar sem ekki hefur verið samið við nýjan útvarpsstjóra um laun er nákvæm tala ekki komin í ljós . Þetta staðfestir Margrét Magnúsdóttir , starfandi útvarpsstjóri . Samkvæmt ársreikningi Ríkisútvarpsins 2018 námu heildarlaun og þóknanir útvarpsstjóra 25,9 milljónir króna , eða um 2,16 milljónum í mánaðarlaun . Margrét segir í samtali við Morgunblaðið að stjórn RÚV hafi leitað tilboða frá bæði Hagvangi og Capacent en ákveðið að taka tilboði þess síðarnefnda , að því er fram kemur í umfjöllun um mál þetta í Morgunblaðinuí dag .